CELEX: 32013R0977
Language: sl
Date: 2013-10-11 00:00:00
Title: Izvedbena uredba Komisije (EU) št. 977/2013 z dne 11. oktobra 2013 o odstopanjih od pravil o poreklu iz Priloge II k Sporazumu o pridružitvi med Evropsko unijo in njenimi državami članicami na eni strani ter Srednjo Ameriko na drugi strani, ki se uporabljajo v okviru kvot za nekatere izdelke iz Srednje Amerike

12.10.2013   
            
            
               SL
            
            
               Uradni list Evropske unije
            
            
               L 272/31
            
         IZVEDBENA UREDBA KOMISIJE (EU) št. 977/2013
   z dne 11. oktobra 2013
   o odstopanjih od pravil o poreklu iz Priloge II k Sporazumu o pridružitvi med Evropsko unijo in njenimi državami članicami na eni strani ter Srednjo Ameriko na drugi strani, ki se uporabljajo v okviru kvot za nekatere izdelke iz Srednje Amerike
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 2012/734/EU z dne 25. junija 2012 o podpisu Sporazuma o pridružitvi med Evropsko unijo in njenimi državami članicami na eni strani ter Srednjo Ameriko na drugi strani v imenu Evropske unije in o začasni uporabi dela IV Sporazuma glede trgovinskih zadev (1) ter zlasti člena 6 Sporazuma,
   ob upoštevanju naslednjega:
   
               (1)
            
            
               Svet je s Sklepom 2012/734/EU odobril podpis Sporazuma o pridružitvi med Evropsko unijo in njenimi državami članicami na eni strani ter Srednjo Ameriko na drugi strani (v nadaljnjem besedilu: Sporazum) v imenu Unije. V skladu s Sklepom 2012/734/EU je treba Sporazum uporabljati začasno, dokler ne bodo zaključeni postopki za njegovo sklenitev.
            
         
               (2)
            
            
               Priloga II k Sporazumu opredeljuje pojem „izdelki s poreklom“ ter načine upravnega sodelovanja. Za več izdelkov so v dodatku 2A k navedeni prilogi določena odstopanja od pravil o poreklu iz Dodatka 2 k Prilogi II v okviru letnih kvot. Ker se je Unija odločila, da bo uporabila to možnost, je treba zagotoviti pogoje za uporabo teh odstopanj za uvoz iz Srednje Amerike.
            
         
               (3)
            
            
               Kvote, določene v Dodatku 2A k Prilogi II, bi morala Komisija upravljati po načelu „prvi prispe, prvi dobi“ v skladu z Uredbo Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (2).
            
         
               (4)
            
            
               Za uveljavitev pravice do tarifnih koncesij bi bilo treba carinskim organom predložiti ustrezna dokazila o poreklu, kakor je predvideno v Sporazumu.
            
         
               (5)
            
            
               Ker se Sporazum začasno uporablja od 1. avgusta 2013, bi se morala ta uredba uporabljati od istega datuma.
            
         
               (6)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   1.   Za izdelke iz Priloge k tej uredbi se uporabljajo pravila o poreklu iz Dodatka 2A k Prilogi II k Sporazumu o pridružitvi med Evropsko unijo in njenimi državami članicami na eni strani ter Srednjo Ameriko na drugi strani (v nadaljnjem besedilu: Sporazum).
   2.   Pravila o poreklu iz odstavka 1 se uporabljajo z odstopanjem od pravil o poreklu iz Dodatka 2 k Prilogi II k Sporazumu v skladu s kvotami iz Priloge k tej uredbi.
   Člen 2
   Odstopanje iz člena 1 velja za zadevne izdelke le, če se predloži tudi dokazilo o poreklu, kakor je določeno v Prilogi II k Sporazumu.
   Člen 3
   Kvote iz Priloge se upravljajo v skladu s členi 308a, 308b in 308c Uredbe (EGS) št. 2454/93.
   Člen 4
   Ta uredba začne veljati tretji dan po objavi v Uradnem listu Evropske unije.
   Uporablja se od 1. avgusta 2013.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. oktobra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 346, 15.12.2012, str. 1.
   
      (2)  UL L 253, 11.10.1993, str. 1.
   
      PRILOGA
      
         SREDNJA AMERIKA
      
      Ne glede na pravila za razlago kombinirane nomenklature se šteje, da je besedilo poimenovanja teh izdelkov zgolj informativne narave, področje uporabe preferencialne sheme pa je v okviru te priloge določeno z oznakami KN, kot obstajajo v času sprejetja te uredbe.
      
                  Zaporedna številka
               
               
                  Oznaka KN
               
               
                  Poimenovanje
               
               
                  Obdobje veljavnosti kvote
               
               
                  Obseg kvote
                  (v tonah neto mase, če ni navedeno drugače)
               
            
                  09.7014
               
               
                  1604 14 16
               
               
                  Fileti tuna (loins)
               
               
                  Od 1. 8. do 31. 7.
               
               
                  4 000
               
            
                  09.7015
               
               
                  3920
               
               
                  Druge plošče, listi, filmi, folije in trakovi iz plastičnih mas, ki nimajo celičaste strukture in so neojačani, nelaminirani, brez podloge, ali ki niso kombinirani z drugimi materiali
               
               
                  Od 1. 8. do 31. 7.
               
               
                  5 000
               
            
                  09.7016
               
               
                  8544 30 00
               
               
                  Kompleti vodnikov za vžig in drugi kompleti vodnikov za vozila, zrakoplove ali ladje
               
               
                  od 1. 8. 2013 do 31. 12. 2013
               
               
                  5 000
               
            
                  8544 42
               
               
                  Drugi električni vodniki, za napetost do vključno 1 000 V, s spojniki
               
            
                  8544 49
               
               
                  Drugi električni vodniki, za napetost do vključno 1 000 V, brez spojnikov
               
               
                  od 1. 1. 2014 do 31. 12. 2014 in za vsako nadaljnje obdobje od 1. 1. do 31. 12.
               
               
                  12 000
               
            
                  8544 60
               
               
                  Drugi električni vodniki, za napetost nad 1 000 V